Það var hálfgerður skyldusigur á dagskrá þegar Snæfellsmenn mættu botnliði FSu í IE-deildinni á Selfossi á mánudagskvöldið . Lítið var um varnir í leiknum sem lauk með sigri Snæfells 133 : 115 , en staðan í hálfleik var 75 : 60 fyrir Snæfell . Sean Burton var stigahæstur Snæfellinga með 25 stig . Snæfell er nú í 3. - 6. sæti IE-deildarinnar ásamt Grindavík , Stjörnunni og Keflavík , en Njarðvík og KR eru í efstu sætunum . FSu er neðst í deildinni og nánast fallið . Fjölbrautaskólastrákarnir unnu sinn fyrsta leik á dögunum þegar þeir lögðu Breiðablik að velli .